ბონიფაციუს II
ბონიფაციუს II (ლათ. Bonifatius PP. II; დ. უცნობია — გ. 17 ოქტომბერი, 532) — რომის პაპი 530–532 წლებში, ეროვნებით ოსტგუთი. უპირისპირდებოდა არიანელობას გერმანელებს შორის და სწორედ ამიტომ ფელიქს IV-ის სურვილისამებრ დაინიშნა პაპად არჩევნების გარეშე, რამაც დიდი უკმაყოფილება გამოიწვია რომში. ფელიქს IV გარდაცვალების შემდეგ ბიზანტიურმა პარტიამ პაპად აირჩია ბერძენი დიოსკორუსი (ანტიპაპი), მაგრამ იგი ოქტომბერში მოულოდნელად გარდაიცვალა.